Tadbirkorlar elektr energiyasi ishlab chiqarish hajmlarini oshirishga yordam beradilar

Elektr energiyasi, shu jumladan, muqobil elektr energiyasini ishlab chiqaruvchi tadbirkorlik sub’yektlarini yagona energetika tizimiga ulash reglamentga solinadi, elektr energiyasi ishlab chiqarish hajmlari esa oshiriladi. Bu OʻzAda e’lon qilingan Prezidentning 23.10.2018 yildagi qarorida nazarda tutilgan.
Hususan, Vazirlar Mahkamasi Bosh prokuratura bilan birgalikda muqobil elektr energiyasi ishlab chiqaruvchilarini yagona energetika tizimiga ulash tartibini takomillashtirish va loyihalarni davlat-хususiy sheriklik asosida amalga oshirishni nazarda tutuvchi qonun loyihasini ishlab chiqadi.
Kutilishicha, tegishli normativ hujjatlarning qabul qilinishi mamlakatimizda elektr energiyasi, shu jumladan, muqobil elektr energiyasidan (quyosh elektrostansiyasi, shamol generatorlari va boshqalar) elektr energiyasi ishlab chiqaruvchi yangi tadbirkorlik sub’yektlarining paydo boʻlishiga koʻmaklashadi.
Shuningdek, qaror bilan 2018-2020 yillarda ishlab chiqarish quvvatlarini oshirish, elektr tarmoqlarini modernizatsiya qilish, elektr energiyasi hisobi va iste’molini nazorat qilishni takomillashtirish boʻyicha “Yoʻl хaritasi” tasdiqlandi. U quyidagilarni nazarda tutadi:
Elektr energiyasi ishlab chiqarish bozorida yangi oʻyinchilarning paydo boʻlishi tarmoqni boshqarish tizimini isloh qilishni talab etadi. Shu munosabat bilan Bosh vazir Abdulla Aripov boshchiligidagi komissiya tomonidan Energetika vazirligini tashkil etish toʻgʻrisidagi masala ishlab chiqilmoqda.
Oleg Gayevoy.